ТЕХНИЧЕСКИ СПЕЦИФИКАЦИИ

Обектът обхваща приготвяне и доставка на храна по заявка и меню на МБАЛ „Св. Петка Българска” ЕООД за настанените в болничното заведение пациенти, за 365 дни. 
Менюто за един храноден на един пациент включва:
Закуска, обяд и вечеря. Към всяко ястие се включва необходимото количество хляб. Специфичните диети, изискващи повече от три хранения на ден, се включват също в менюто за един храноден.
В рамките на менюто и цената за един храноден, възложителя може да заявява различни блюда, като се изхожда от нуждите на пациента и препоръките на лекуващия лекар. Конкретните видове ястия се посочват в заявката на възложителя и се приготвят в съответствие с рецептурника на МБАЛ „Св. Петка Българска” ЕООД и Диети № 1-15, съгласно „Сборник рецепти за диетични ястия за заведенията за обществено хранене и лечебно-профилактичните заведения”, изд. 1984 г. на МЗ. 
Рецептурника на МБАЛ „Св. Петка Българска” е на разположение на участниците в процедурата в деловодството на болничното заведение. 
Приготвената храна следва да отговаря на изискванията за качество според действащите в страната стандарти, закони и подзаконовите нормативни актове във връзка с производството и търговията с храни. При приготвянето на храната, следва да се спазват изискванията за хигиена, качество и енергийна стойност на храната, както и разнообразие на видовете ястия. Храните за пациенти на МБАЛ Св. Петка Българска ЕООД  да бъдат приготвени при спазване грамажа на порциите, вкусовите качества и технологичните изисквания за приготвяне на храни и добър външен вид. За приготвянето на ястията, трябва да се използват висококачествени продукти, несъдържащи вредни за здравето примеси и добавки.

